***ОТЧЕТЕН ДОКЛАД***

***ЗА ДЕЙНОСТТА***

На НЧ “Христо Ботев-1888’’ с .Върбовка за периода 01. 01.2022г. -31.12.2022 г.

Уважаеми дами и господа

Едно от уникалните създания на нашия народ са народните читалища.Те имат историческата заслуга за запазване и развитие на българския език,за зараждане на театрално,музикално и други изкуства.

Както всяка изминала година така и за тази сме длъжни да направим анализ и отчет за извършеното от читалищното настоятелство и проверителната комисия.През своята 135 годишна история на НЧ ‘’Христо Ботев-1888’’ има своята извоювана позиция за работа и подкрепа на обществото.

Една от основните дейности е библиотечната,която се състои в раздаване на литература от различни отрасли на човешкото знание,провеждане на културни мероприятия и други форми на дейности.С радост искам да отбележа че през изтеклата година беше организиран курс за начинаещи Английски език под ръководството на Борислав Досев който продължи 40 дни.Отново насочвам вниманието ви към библиотечния фонд. За наша радост през изминалата година бяха постъпили книги-дарени от наши съселяни и други.Изказвам най искрени благодарности към Ясен Ясенов,Иваничка Колева,Росица Косева,,Грета Григорова,Лиляна Андреева,Славка Игнатова,които с даренията си обогатиха библиотечния фонд. И по специално като читалищно настоятелство искаме да обърнем вниманието ви към училищно настоятелство при ОУ Филип Тотю село Върбовка ,което дари изключително търсена от децата детска литература и обогати детския ни библиотечен фонд.

Не на последно място изказваме благодарности на Александър Асенов и Георги Серафимов които дариха монитори за библиотеката.

През изминалата година се направиха и някои малки промени и подобрения по читалището като възстановена и оборудвана стая за учебна дейност,боядисване и обновяване на маси и бюра,освежаване фасадата на сградата,работа по възстановяване на брави и врати,смяна на контакти,ключове и осветителни тела.Всичко това стана благодарение на усилията Борислав Досев.

Живеем в сложно бездуховно време.Въпреки високите технологии които замениха удоволствието от допира с книгага можем с гордост да кажем че през изминалата година се е увеличил интереса към книгата.Имаме около 350 посещения в библиотеката и 40 нови читатели.

Читалището е създадено като културно средище.То следва и осъществява целите си поставени в устава на читалището.

Книжният ни фонд се състои от 9920 тома от които най търсена литература е детската.Въпреки нашите усилия да я запазим децата не пазят,драскат,късат,унищожават книгите,полагаме неимоверни усилия с родителите но това явление продължава.

Уважаеми присъстващи,в заключение следва да кажем че,през изминалата година с общите усилия на областта ,общината ,кметство Върбовка и читалищното настоятелство беше подаден проект за основен ремонт на сградата.Същият е одобрен и в най скоро врене ще започне ремонта.

За поддържане на музейната сбирка която е в много окаяно състояние ни се отпускат средства.Тяне може да се посещава,защото многократно е разбивана,изпотрошени стъкла и врати,но за жалост нямаме възможности за ремонти.

Културния календар на на НЧ ‘’Христо Ботев -1888’’ е пъстър и разнообразен.За изминалата 2022г.бяха уважени и чествани културни прояви като Бабин ден,Трифон Зарезан,3-ти март,8 –ми март,Тодоров ден ,Ден на благодарността и други.Като допълнение бяха организирани и проведени два футболни празника,футболен мач в село Михалци,и отново футболен турнир с участието на 5 населени места състоял се в село Върбовка.

Читалищното настоятелство постави начало и полага усилия за изработване и натрупване на празнични плакати и елементи за украса.

НЧ ‘’Христо Ботев -1888’’ взе дейно участие и в честването на 155 години от битката на Филип Тотю на местността Косматица.

Ръководството е провело 3 заседания на които са разгледана работата,организационни въпроси,финансови проекти и други.

Поради финансови затруднения има много нерешени въпроси но въпреки трудностите,които срещаме правим всичко възможно да вървим по верния път а именно-кандидатстване пред фондации с проекти за да запазим авторитета на читалището като средище на вековна традиция.

И накрая това е в общи линии дейността на читалището за отчетния период 2022г.

Въпреки големите трудности то развива задоволително добра дейност.Читалището се оказа подложено на сериозни изпитания.Част от традиционните потребности отмират,появяват се нови,но и в това отношение читалището се опитва да намери своето място.

СЕКРЕТАР ……………….. ПРЕДСЕДАТЕЛ ………………